Yhteinen ehdotus NEUVOSTON ASETUS Libyan tilanteen johdosta määrättävistä rajoittavista toimenpiteistä annetun asetuksen (EU) N:o 204/2011 muuttamisesta /* JOIN/2014/035 final - 2014/0281 (NLE) */





PERUSTELUT (1) Neuvosto antoi 2 päivänä maaliskuuta 2011 asetuksen (EU) N:o 204/2011 Libyan tilanteen johdosta määrättävistä rajoittavista toimenpiteistä 28 päivänä helmikuuta 2011 annetussa päätöksessä 2011/137/YUTP säädettyjen toimenpiteiden täytäntöön panemiseksi. (2) Yhdistyneiden Kansakuntien turvallisuusneuvosto hyväksyi 27. elokuuta 2014 päätöslauselman 2174 (2014), jolla muutetaan asevientikiellon soveltamisalaa ja jatketaan matkustuskieltoa ja varojen jäädyttämistä koskevien toimenpiteiden soveltamista. (3) Neuvosto aikoo antaa päätöksen, jolla muutetaan päätöstä 2011/137/YUTP päätöslauselman 2174 (2014) mukaisesti. (4) Unionin lisätoimet ovat tarpeen, jotta tietyt näistä muutoksista voidaan panna täytäntöön. (5) Unionin ulkoasioiden ja turvallisuuspolitiikan korkea edustaja ja Euroopan komissio ehdottavat tämän vuoksi, että asetusta (EY) N:o 204/2011 muutetaan. 2014/0281 (NLE) Yhteinen ehdotus NEUVOSTON ASETUS Libyan tilanteen johdosta määrättävistä rajoittavista toimenpiteistä annetun asetuksen (EU) N:o 204/2011 muuttamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 215 artiklan, ottaa huomioon Libyan tilanteen johdosta määrättävistä rajoittavista toimenpiteistä 28 päivänä helmikuuta 2011 annetun neuvoston päätöksen 2011/137/YUTP[1], ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen, sekä katsoo seuraavaa: (1) Libyan tilanteen johdosta määrättävistä rajoittavista toimenpiteistä 2 päivänä maaliskuuta 2011 annetulla neuvoston asetuksella (EU) N:o 204/2011[2] pannaan täytäntöön päätöksessä 2011/137/YUTP säädetyt tietyt toimenpiteet. (2) Yhdistyneiden kansakuntien turvallisuusneuvosto hyväksyi 27 päivänä elokuuta 2014 päätöslauselman 2174 (2014), jolla jatketaan päätöslauselman 1970 (2011) 22 kohdassa ja päätöslauselman 1973 (2011) 23 kohdassa vahvistettujen matkustuskieltoa ja varojen jäädyttämistä koskevien toimenpiteiden soveltamista ja muutetaan päätöslauselman 1970 (2011) 9 kohdassa, päätöslauselman 2009 (2011) 13 kohdassa ja päätöslauselman 2095 (2011) 9 ja 10 kohdassa määrätyn asevientikiellon soveltamisalaa. (3) Neuvosto antoi … päivänä syyskuuta 2014 neuvoston päätöksen 2014/…/YUTP[3] päätöksen 2011/137/YUTP[4] muuttamisesta YK:n turvallisuusneuvoston päätöslauselman 2174 (2014) mukaisesti. (4) Osa näistä toimenpiteistä kuuluu Euroopan unionin toiminnasta tehdyn sopimuksen soveltamisalaan, ja sen vuoksi niiden täytäntöönpano edellyttää unionin tasoista sääntelyä erityisesti sen varmistamiseksi, että talouden toimijat soveltavat niitä yhtenäisesti kaikissa jäsenvaltioissa. (5) Asetusta (EU) N:o 204/2011 olisi tämän vuoksi muutettava, ON ANTANUT TÄMÄN ASETUKSEN: 1 artikla Muutetaan asetus (EU) N:o 204/2011 seuraavasti: 1) Korvataan 3 artiklan 2 kohdan c alakohta seuraavasti: ”c) yksinomaan Libyan hallitukselle annettavaan turvallisuus- ja aseriisunta-apuun tarkoitetun, ei-tappaviin puolustustarvikkeisiin liittyvän teknisen avun, rahoituksen tai rahoitusavun antamiseen;” 2) Korvataan 6 artiklan 1 kohta seuraavasti: ”1. Liitteeseen II sisältyvät luonnolliset henkilöt, oikeushenkilöt, yhteisöt ja elimet, jotka Yhdistyneiden kansakuntien turvallisuusneuvosto tai pakotekomitea on nimennyt YK:n turvallisuusneuvoston päätöslauselman 1970 (2011) 22 kohdan, YK:n turvallisuusneuvoston päätöslauselman 1973 (2011) 19, 22 tai 23 kohdan tai YK:n turvallisuusneuvoston päätöslauselman 2174 (2014) 4 kohdan mukaisesti.” 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] EUVL L 58, 3.3.2011, s. 53. [2] EUVL L 58, 3.3.2011, s. 53. [3] EUVL L … [4] Neuvoston päätös 2011/137/YUTP, annettu 28 päivänä helmikuuta 2011, Libyan tilanteen johdosta määrättävistä rajoittavista toimenpiteistä (EUVL L 58, 3.3.2011, s. 53).